НАЦРТ ЗАКОНА

О ИЗМЕНАМА И ДОПУНАМА

ЗАКОНА О ПОРЕЗИМА НА ИМОВИНУ

Члан 1.

У Закону о порезима на имовину („Службени гласник РС”, бр. 26/01, 45/02-СУС, 80/02, 80/02-др. закон, 135/04, 61/07, 5/09, [101/10](http://we2.cekos.com/ce/faces/index.jsp%3F%26file%3Df78886%26action%3Dpropis%26path%3D07888601.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [24/11](http://we2.cekos.com/ce/faces/index.jsp%3F%26file%3Df80964%26action%3Dpropis%26path%3D08096401.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [78/11](http://we2.cekos.com/ce/faces/index.jsp%3F%26file%3Df84390%26action%3Dpropis%26path%3D08439001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-), [57/12](http://we2.cekos.com/ce/faces/index.jsp%3F%26file%3Df88570%26action%3Dpropis%26path%3D08857001.html%26domen%3D0%26mark%3Dfalse%26query%3Dzakon+o+porezima+na+imovinu%26tipPretrage%3D1%26tipPropisa%3D1%26domen%3D0%26mojiPropisi%3Dfalse%26datumOd%3D%26datumDo%3D%26groups%3D-%40--%40--%40--%40--%40-)-УС, 47/13, 68/14-др. закон, 95/18, 99/18-УС, 86/19, 144/20 и 118/21), у члану 5. додају се ст. 5. и 6, који гласе:

„За изграђени објекат над којим је, односно уз који је, извршена доградња тако да дограђени део није посебни део тог објекта, умањењe вредности за амортизацију у складу са ставом 3. овог члана врши се по стопи:

1. по којој би се вредност објекта умањивала да није дограђен – кад је корисна површина дела објекта пре доградње већа од корисне површине дограђеног дела;
2. по којој би се умањивала вредност дограђеног дела да је посебни део тог објекта – кад је корисна површина дела објекта пре доградње мања или једнака у односу на корисну површину дограђеног дела.

Реконструкцијом, односно доградњом објекта, у смислу става 3. овог члана, сматра се реконструкција, односно доградња, у складу са законом којим се уређују планирање и изградња.”.

Члан 2.

У члану 6б став 1. тачка 6) речи: „„пословни објекат” je” замењују се речима: „„пословна зграда и други (надземни и подземни) грађевински објекат који служи за обављање делатностиˮ (у даљем тексту: пословни објекат) je”.

Додаје се подтачка (3), која гласи:

„(3) гаражу у којој се (у целини или претежном делу) обавља регистрована делатност;”.

У тачки 7) речи: „подтачка (2)” замењују се речима: „подтач. (2) и (3)”.

Члан 3.

У члану 7б став 1. после речи: „чланом 7. став 1. овог закона” додају се запета и речи: „односно кад је обвезник основан у пореској години”.

Додају се ст. 2. до 4, који гласе:

„Кад обвезник који води пословне књиге у пословним књигама није евидентирао земљиште на коме се, односно под којим се, налази објекат евидентиран у његовим пословним књигама, за сврху опорезивања порезом на имовину то земљиште се сматра евидентираним у пословним књигама.

Кад јединица локалне самоуправе није објавила просечну цену квадратног метра одговарајућег земљишта ни у зони, ни у најопремљенијој зони, вредност земљишта из става 2. овог члана утврђује се на начин из члана 6. став 13. овог закона.

Кад у случају из члана 7а став 6. овог закона обвезник у пословним књигама није посебно исказао вредност објекта од вредности припадајућег земљишта, а јединица локалне самоуправе није објавила просечну цену квадратног метра, и то:

1) одговарајућих објеката ни у зони, ни у најопремљенијој зони, а објавила је просечну цену квадратног метра одговарајућег земљишта - вредност објекта чини књиговодствена вредност у којој је садржана вредност тог објекта исказана на последњи дан пословне године обвезника у текућој години;

2) одговарајућег земљишта ни у зони, ни у најопремљенијој зони, а објавила је просечну цену квадратног метра одговарајућих објеката - вредност земљишта чини књиговодствена вредност у којој је садржана вредност тог земљишта исказана на последњи дан пословне године обвезника у текућој години.”.

Члан 4.

У члану 10. став 3. у загради речи: „зграде која се сматра економским објектом, односно зграде за чију изградњу грађевинску дозволу издаје министарство надлежно за послове грађевинарства, односно надлежни орган аутономне покрајине као поверени посао, у складу са законом којим се уређују планирање и изградња” замењују се речима: „у случају из става 10. овог члана”.

У ставу 7. тачка 1. подтачка (1) после речи: „сматра се” додају се речи: „ранији од следећих дана: дан уписа стеченог права у одговарајућем катастру или”.

Додаје се нови став 10, који гласи:

„Пореска обавеза у складу са ст. 3. до 6. овог члана не настаје за зграду:

1) која се сматра економским објектом, у складу са законом којим се уређују планирање и изградња;

2) која је по врсти зграда за чију изградњу грађевинску дозволу издаје министарство надлежно за послове грађевинарства, односно надлежни орган аутономне покрајине као поверени посао, у складу са законом којим се уређују планирање и изградња, осим за зграду:

(1) у границама непокретног културног добра од изузетног значаја и културног добра уписаног у листу светске културне и природне баштине;

(2) у заштићеној околини културног добра од изузетног значаја са одређеним границама катастарских парцела и зграду у заштићеној околини културног добра уписаног у листу светске културне и природне баштине;

(3) у заштићеном подручју у складу са актом о заштити културних добара, у складу са законом;

(4) у границама националног парка и у границама заштите заштићеног природног добра од изузетног значаја, у складу са законом;

(5) која се гради на територији две или више јединица локалних самоуправа.”.

Досадашњи став 10. постаје став 11.

У досадашњем ставу 11, који постаје став 12, после речи: „врста тог уписа” додају се запета и речи: „осим у случају уписа стеченог права на непокретности пре примопредаје из става 7. тачка 1) подтачка (1) овог члана”.

Члан 5.

У члану 10а став 1. тачка 4) мења се и гласи:

„4) даном којим на непокретности на коју се порез плаћа на право својине друго лице стекне право, државину или коришћење из члана 2. став 1. тач. 2) до 8) овог закона на које се порез плаћа у складу са чланом 2а и чланом 10. став 7. овог закона.”.

Додаје се став 3, који гласи:

„Даном којим пореском обвезнику престаје право из става 1. тачка 1) овог члана сматра се дан стицања тог права од стране другог лица, у складу са чланом 10. став 7. овог закона.”.

Члан 6.

У члану 14. став 1. после речи: „овог закона” додају се запета и речи: „као и права трајног коришћења паркинг места у отвореном стамбеном блоку или стамбеном комплексу”.

Члан 7.

У члану 23. став 1. тачка 5) тачка на крају замењује се тачком и запетом.

После тачке 5) додаје се тачка 6), која гласи:

„6) права трајног коришћења паркинг местау отвореном стамбеном блоку или стамбеном комплексу.”.

Члан 8.

У члану 25. став 1. речи: „и 4)” замењују се запетом и речима: „4) и 6)”.

Члан 9.

У члану 29. став 1. после речи: „односно о” додају се речи: „преносу права трајног коришћења паркинг места из члана 23. став 1. тачка 6) овог закона, односно о”.

У ставу 2. после речи: „настаје” додају се речи: „ранијим од следећих дана: данoм уписа стеченог права у одговарајућем катастру или”.

У ставу 9. речи: „о преносу апсолутног права, уговор о закупу” бришу се.

Члан 10.

У члану 31а став 1. после речи: „односно сусвојини” додају се запета и речи: „односно заједничкој својини,”.

У тачки 2) после речи: „односно сусвојини” додају се запета и речи: „односно заједничкој својини,”.

Члан 11.

У члану 40. став 2. тачка 2) речи: „тач. 1), 2), 4) и 5)ˮ замењују се речима: „тач. 1), 2), 4), 5) и 6)ˮ.

Члан 12.

У члану 42. став 1. после речи: „обвезник пореза на пренос апсолутних права” додају се речи: „преносилац права”.

У ставу 2. после речи: „обвезник пореза на пренос апсолутних права” додају се речи: „преносилац права”.

Члан 13.

Порез на имовину утврђиваће се и плаћати у складу са овим законом почев за 2023. годину.

Порез на наслеђе и поклон, односно порез на пренос апсолутних права, за чије утврђивање је поступак започет по прописима који су важили до почетка примене овог закона, утврдиће се применом закона који је био на снази на дан настанка пореске обавезе.

Порез на наслеђе и поклон, односно порез на пренос апсолутних права, по основу наслеђа, поклона или преноса апсолутних права за чије утврђивање је обвезник био дужан да поднесе пореску пријаву, а за који је пореска обавеза настала даном сазнања надлежног пореског органа након ступања на снагу овог закона, утврдиће се и платити применом закона којим се уређују порези на имовину који је био на снази на дан на који би пореска обавеза настала у складу са чланом 17. ст. 1. до 4, односно чланом 29. ст. 1. до 8. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19, 144/20 и 118/21) да је пријављена у прописаном року.

Члан 14.

Одредбе члана 16. ст. 1. и 2, члана 17. став 5, члана 21. ст. 2. и 3, члана 27. ст. 2. до 6. и става 8, члана 29. став 9, члана 31. став 2, члана 31б ст. 2. и 3, члана 34. ст. 4. до 6, члана 35. ст. 2. до 4, члана 36. став 2. и ст. 4. до 8, члана 39б, члана 40. ст. 1, 2, 5, 6, 8. и 9, члана 40а став 1. и члана 42а ст. 1. до 3. и ст. 5. и 6. Закона о порезима на имовину („Службени гласник РСˮ, бр. 26/01, 45/02-СУС, 80/02, 80/02-др. закон, 135/04, 61/07, 5/09, 101/10, 24/11, 78/11, 57/12-УС, 47/13, 68/14-др. закон, 95/18, 99/18-УС, 86/19, 144/20 и 118/21), у делу којим је уређена надлежност Министарства финансија - Пореске управе (у даљем тексту: Пореска управа) за утврђивање пореза на наслеђе и поклон и пореза на пренос апсолутних права, односно у делу којим је уређена обавеза органима и лицима из члана 42а тог закона да Пореској управи достављају прописане исправе, одлуке и акте, примењиваће се до 31. децембра 2023. године.

Почев од 1. јануара 2024. године, јединице локалне самоуправе у целости утврђују, наплаћују и контролишу порез на наслеђе и поклон и порез на пренос апсолутних права и сматрају се пореским органом у смислу одредаба става 1. овог члана.

Одредбе овог закона којима се надлежност Пореске управе за утврђивање, наплату и контролу пореза на наслеђе и поклон и пореза на пренос апсолутних права преноси на јединице локалне самоуправе примењиваће се од 1. јануара 2024. године.

Јединице локалне самоуправе преузеће од Пореске управе запослене који обављају послове утврђивања, наплате и контроле пореза на наслеђе и поклон и пореза на пренос апсолутних права, предмете, информациони систем и архиву, као и опрему и средства за вршење надлежности у тим областима сразмерно броју преузетих запослених лица, у периоду од 1. новембра до 31. децембра 2023. године.

Поступке које је Пореска управа започела у вршењу надлежности из става 1. овог члана, који не буду окончани до дана преузимања предмета у складу са ставом 4. овог члана, окончаће јединице локалне самоуправе.

Изузетно од става 5. овог члана, започете поступке обједињене контроле или наплате пореза на наслеђе и поклон, односно пореза на пренос апсолутних права, као и других јавних прихода чије је утврђивање, контрола и наплата и од 1. јануара 2024. године у надлежности Пореске управе, окончаће Пореска управа и наплаћени порез на наслеђе и поклон, односно пореза на пренос апсолутних права, уступити јединици локалне самоуправе којој припада приход по том основу.

Члан 15.

Oвај закон ступа на снагу 1. jануара 2023. године.